title: 2012 m. kovo 22 d. Komisijos įgyvendinimo reglamentas (ES) Nr. 257/2012, kuriuo nustatomos galvijienos eksporto grąžinamosios išmokos

text:
23.3.2012

               LT

               Europos Sąjungos oficialusis leidinys

               L 84/32

         KOMISIJOS ĮGYVENDINIMO REGLAMENTAS (ES) Nr. 257/2012
   2012 m. kovo 22 d.
   kuriuo nustatomos galvijienos eksporto grąžinamosios išmokos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 164 straipsnio 2 dalį ir 170 straipsnį kartu su 4 straipsniu,
   kadangi:

               (1)

               Reglamento (EB) Nr. 1234/2007 162 straipsnio 1 dalyje numatyta, kad to reglamento I priedo XV dalyje išvardytų produktų kainų skirtumas pasaulinėje rinkoje ir Sąjungoje gali būti padengiamas eksporto grąžinamosiomis išmokomis;

               (2)

               todėl, atsižvelgiant į esamą padėtį galvijienos rinkoje, eksporto grąžinamosios išmokos turėtų būti nustatomos laikantis Reglamento (EB) Nr. 1234/2007 162, 163, 164, 167, 168 ir 169 straipsniuose nustatytų taisyklių ir kriterijų;

               (3)

               remiantis Reglamento (EB) Nr. 1234/2007 164 straipsnio 1 dalies nuostatomis, eksporto grąžinamosios išmokos gali skirtis priklausomai nuo paskirties vietos, ypač jei to reikia dėl pasaulinėje rinkoje susidariusios padėties, tam tikrų rinkų konkrečių reikalavimų arba dėl susitarimais, sudarytais pagal Sutarties 300 straipsnį, prisiimtų įsipareigojimų;

               (4)

               grąžinamosios išmokos turėtų būti skiriamos tik už tuos produktus, kuriuos leidžiama laisvai vežti Sąjungoje ir kurie yra paženklinti sveikumo ženklu, kaip nurodyta 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (2), 5 straipsnio 1 dalies a punkte. Šie produktai taip pat turi atitikti 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos (3) ir 2004 m. balandžio 29 d. Europos Parlamento ir Tarybos reglamento (EB) Nr. 854/2004, nustatančio specialiąsias gyvūninės kilmės produktų, skirtų vartoti žmonėms, oficialios kontrolės taisykles (4), reikalavimus;

               (5)

               2007 m. lapkričio 21 d. Komisijos reglamento (EB) Nr. 1359/2007, nustatančio specialių eksporto grąžinamųjų išmokų už tam tikrus galvijų mėsos gabalus be kaulų suteikimo sąlygas (5), 7 straipsnio 2 dalies 3 pastraipoje numatyta, kad, jei eksportuotinas kiekis sudaro mažiau kaip 95 %, bet ne mažiau kaip 85 % bendros po iškaulinėjimo gautų gabalų masės, specialios grąžinamosios išmokos suma sumažinama;

               (6)

               šiuo metu taikytinos išmokos nustatytos Komisijos įgyvendinimo reglamentu (ES) Nr. 1318/2011 (6). Kadangi turėtų būti nustatytos naujos grąžinamosios išmokos, tas reglamentas turėtų būti panaikintas;

               (7)

               siekiant išvengti rinkos sutrikdymo, užkirsti kelią spekuliacijai rinkoje ir užtikrinti veiksmingą valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

               (8)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 1234/2007 164 straipsnyje numatytos eksporto grąžinamosios išmokos už šio reglamento priede nurodytus produktus ir taikant jame nurodytą išmokų dydį skiriamos pagal šio straipsnio 2 dalyje nustatytas sąlygas.
   2.   Produktai, už kuriuos pagal 1 dalį gali būti skiriamos grąžinamosios išmokos, atitinka susijusius reglamentų (EB) Nr. 852/2004 ir (EB) Nr. 853/2004 reikalavimus, visų pirma yra paruošti patvirtintoje įmonėje ir tenkina ženklinimo sveikumo ženklu reikalavimus, nustatytus Reglamento (EB) Nr. 854/2004 I priedo I skirsnio III skyriuje.
   2 straipsnis
   Reglamento (EB) Nr. 1359/2007 7 straipsnio 2 dalies 3 pastraipoje nurodytu atveju grąžinamoji išmoka už produktus, kurių kodas 0201 30 00 9100, sumažinama 3,5 EUR už 100 kg.
   3 straipsnis
   Reglamentas (ES) Nr. 1318/2011 panaikinamas.
   4 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 22 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 139, 2004 4 30, p. 55.

      (3)  OL L 139, 2004 4 30, p. 1.

      (4)  OL L 139, 2004 4 30, p. 206.

      (5)  OL L 304, 2007 11 22, p. 21.

      (6)  OL L 334, 2011 12 16, p. 21.

      PRIEDAS

         Nuo 2012 m. kovo 23 d. taikomos galvijienos eksporto grąžinamosios išmokos

                  Produkto kodas

                  Paskirties šalis

                  Matavimo vienetas

                  Grąžinamųjų išmokų dydžiai

                  0102 21 10 9140

                  B00

                  EUR už 100 kg gyvojo svorio

                  12,9

                  0102 21 30 9140

                  B00

                  EUR už 100 kg gyvojo svorio

                  12,9

                  0102 31 00 9100

                  B00

                  EUR už 100 kg gryno svorio

                  12,9

                  0102 31 00 9200

                  B00

                  EUR už 100 kg gryno svorio

                  12,9

                  0102 90 20 9100

                  B00

                  EUR už 100 kg gryno svorio

                  12,9

                  0102 90 20 9200

                  B00

                  EUR už 100 kg gryno svorio

                  12,9

                  0201 10 00 9110 (2)

                  B02

                  EUR už 100 kg gryno svorio

                  18,3

                  B03

                  EUR už 100 kg gryno svorio

                  10,8

                  0201 10 00 9130 (2)

                  B02

                  EUR už 100 kg gryno svorio

                  24,4

                  B03

                  EUR už 100 kg gryno svorio

                  14,4

                  0201 20 20 9110 (2)

                  B02

                  EUR už 100 kg gryno svorio

                  24,4

                  B03

                  EUR už 100 kg gryno svorio

                  14,4

                  0201 20 30 9110 (2)

                  B02

                  EUR už 100 kg gryno svorio

                  18,3

                  B03

                  EUR už 100 kg gryno svorio

                  10,8

                  0201 20 50 9110 (2)

                  B02

                  EUR už 100 kg gryno svorio

                  30,5

                  B03

                  EUR už 100 kg gryno svorio

                  17,9

                  0201 20 50 9130 (2)

                  B02

                  EUR už 100 kg gryno svorio

                  18,3

                  B03

                  EUR už 100 kg gryno svorio

                  10,8

                  0201 30 00 9050

                  US (4)

                  EUR už 100 kg gryno svorio

                  3,3

                  CA (5)

                  EUR už 100 kg gryno svorio

                  3,3

                  0201 30 00 9060 (7)

                  B02

                  EUR už 100 kg gryno svorio

                  11,3

                  B03

                  EUR už 100 kg gryno svorio

                  3,8

                  0201 30 00 9100 (3)
                      (7)

                  B04

                  EUR už 100 kg gryno svorio

                  42,4

                  B03

                  EUR už 100 kg gryno svorio

                  24,9

                  EG

                  EUR už 100 kg gryno svorio

                  51,7

                  0201 30 00 9120 (3)
                      (7)

                  B04

                  EUR už 100 kg gryno svorio

                  25,4

                  B03

                  EUR už 100 kg gryno svorio

                  15,0

                  EG

                  EUR už 100 kg gryno svorio

                  31,0

                  0202 10 00 9100

                  B02

                  EUR už 100 kg gryno svorio

                  8,1

                  B03

                  EUR už 100 kg gryno svorio

                  2,7

                  0202 20 30 9000

                  B02

                  EUR už 100 kg gryno svorio

                  8,1

                  B03

                  EUR už 100 kg gryno svorio

                  2,7

                  0202 20 50 9900

                  B02

                  EUR už 100 kg gryno svorio

                  8,1

                  B03

                  EUR už 100 kg gryno svorio

                  2,7

                  0202 20 90 9100

                  B02

                  EUR už 100 kg gryno svorio

                  8,1

                  B03

                  EUR už 100 kg gryno svorio

                  2,7

                  0202 30 90 9100

                  US (4)

                  EUR už 100 kg gryno svorio

                  3,3

                  CA (5)

                  EUR už 100 kg gryno svorio

                  3,3

                  0202 30 90 9200 (7)

                  B02

                  EUR už 100 kg gryno svorio

                  11,3

                  B03

                  EUR už 100 kg gryno svorio

                  3,8

                  1602 50 31 9125 (6)

                  B00

                  EUR už 100 kg gryno svorio

                  11,6

                  1602 50 31 9325 (6)

                  B00

                  EUR už 100 kg gryno svorio

                  10,3

                  1602 50 95 9125 (6)

                  B00

                  EUR už 100 kg gryno svorio

                  11,6

                  1602 50 95 9325 (6)

                  B00

                  EUR už 100 kg gryno svorio

                  10,3

                                 Pastaba.

                              Produktų kodai ir „A“ serijos paskirties šalių kodai yra nustatyti Komisijos reglamente (EEB) Nr. 3846/87 (OL L 366, 1987 12 24, p. 1).
                              Paskirties šalių kodai nurodyti Komisijos reglamente (EB) Nr. 1833/2006 (OL L 354, 2006 12 14, p. 19).
                              Kiti paskirties šalių kodai apibrėžiami taip:

                                          B00

                                          :

                                          visos paskirties šalys (trečiosios valstybės, kitos teritorijos, aprūpinimas būtinomis atsargomis ir paskirties šalys, prilygintos eksporto už Sąjungos ribų paskirties šalims).

                                          B02

                                          :

                                          B04 ir paskirties šalis EG.

                                          B03

                                          :

                                          Albanija, Kroatija, Bosnija ir Hercegovina, Serbija, Kosovas (), Juodkalnija, buvusioji Jugoslavijos Respublika Makedonija, aprūpinimas būtinomis atsargomis ir kuro tiekimas (paskirties šalys, išvardytos Komisijos reglamento (EB) Nr. 612/2009 33 ir 42 straipsniuose ir, jei tinka, 41 straipsnyje (OL L 186, 2009 7 17, p. 1).

                                          B04

                                          :

                                          Turkija, Ukraina, Baltarusija, Moldova, Rusija, Gruzija, Armėnija, Azerbaidžanas, Kazachstanas, Turkmėnistanas, Uzbekistanas, Tadžikistanas, Kirgizija, Marokas, Alžyras, Tunisas, Libija, Libanas, Sirija, Irakas, Iranas, Izraelis, Vakarų krantas ir Gazos ruožas, Jordanija, Saudo Arabija, Kuveitas, Bahreinas, Kataras, Jungtiniai Arabų Emyratai, Omanas, Jemenas, Pakistanas, Šri Lanka, Mianmaras (Birma), Tailandas, Vietnamas, Indonezija, Filipinai, Kinija, Šiaurės Korėja, Honkongas, Sudanas, Mauritanija, Malis, Burkina Faso, Nigeris, Čadas, Žaliojo Kyšulio Respublika, Senegalas, Gambija, Gvinėja Bisau, Gvinėja, Siera Leonė, Liberija, Dramblio Kaulo Kranto Respublika, Gana, Togas, Beninas, Nigerija, Kamerūnas, Centrinės Afrikos Respublika, Pusiaujo Gvinėja, San Tomė ir Prinsipė, Gabonas, Kongas, Kongo Demokratinė Respublika, Ruanda, Burundis, Šventosios Elenos Sala ir priklausomos teritorijos, Angola, Etiopija, Eritrėja, Džibutis, Somalis, Uganda, Tanzanija, Seišeliai ir priklausomos teritorijos, Britų Indijos vandenyno teritorija, Mozambikas, Mauricijus, Komorai, Majotė, Zambija, Malavis, Pietų Afrika, Lesotas.

         (1)  Kaip apibrėžta 1999 m. birželio 10 d. Jungtinių Tautų Saugumo tarybos rezoliucijoje Nr. 1244.

         (2)  Įtraukimui į šią subpoziciją reikia pateikti Komisijos reglamento (EB) Nr. 433/2007 (OL L 104, 2007 4 21, p. 3) priede nurodytą pažymą.

         (3)  Grąžinamoji išmoka skiriama, jei laikomasi iš dalies pakeistame Komisijos reglamente (EB) Nr. 1359/2007 (OL L 304, 2007 11 22, p. 21) ir, jei taikoma, Komisijos reglamente (EB) Nr. 1741/2006 (OL L 329, 2006 11 25, p. 7) nustatytų reikalavimų.

         (4)  Realizuotos laikantis Komisijos reglamente (EB) Nr. 1643/2006 (OL L 308, 2006 11 8, p. 7) numatytų sąlygų.

         (5)  Realizuotos laikantis Komisijos reglamente (EB) Nr. 1041/2008 (OL L 281, 2008 10 24, p. 3) numatytų sąlygų.

         (6)  Grąžinamoji išmoka skiriama, jei laikomasi Komisijos reglamente (EB) Nr. 1731/2006 (OL L 325, 2006 11 24, p. 12) nustatytų reikalavimų.

         (7)  Liesos galvijienos kiekis be riebalų nustatomas Komisijos reglamento (EEB) Nr. 2429/86 (OL L 210, 1986 8 1, p. 39) priede nustatyta tvarka.
      Terminas „vidutinis kiekis“ – tai Komisijos reglamento (EB) Nr. 765/2002 (OL L 117, 2002 5 4, p. 6) 2 straipsnio 1 dalyje nurodytas ėminio dydis. Ėminys paimamas iš tos prekių siuntos dalies, kurios keliama rizika yra pati didžiausia.


title: 2017 m. rugpjūčio 16 d. Komisijos įgyvendinimo reglamentas (ES) 2017/1478, kuriuo dėl institucijos, įgaliotos išduoti dokumentus ir sertifikatus Argentinoje, iš dalies keičiamas Reglamento (EB) Nr. 1439/95 I priedas, Reglamento (EB) Nr. 748/2008 III priedas ir Įgyvendinimo reglamento (ES) Nr. 593/2013 III priedas

text:
17.8.2017

               LT

               Europos Sąjungos oficialusis leidinys

               L 211/8

         KOMISIJOS ĮGYVENDINIMO REGLAMENTAS (ES) 2017/1478
   2017 m. rugpjūčio 16 d.
   kuriuo dėl institucijos, įgaliotos išduoti dokumentus ir sertifikatus Argentinoje, iš dalies keičiamas Reglamento (EB) Nr. 1439/95 I priedas, Reglamento (EB) Nr. 748/2008 III priedas ir Įgyvendinimo reglamento (ES) Nr. 593/2013 III priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo (1),
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (2),
   atsižvelgdama į 1995 m. birželio 26 d. Komisijos reglamentą (EB) Nr. 1439/95, nustatantį išsamias Tarybos reglamento (EEB) Nr. 3013/89 taikymo taisykles, susijusias su avienos ir ožkienos sektoriaus produktų importu ir eksportu (3), ypač į jo 12 straipsnio 2 dalį,
   atsižvelgdama į 2008 m. liepos 30 d. Komisijos reglamentą (EB) Nr. 748/2008 dėl leidimo pradėti naudoti ir administruoti sušaldytos plonosios galvijų diafragmos, kuriai taikomas KN kodas 0206 29 91, importo tarifinę kvotą (4), ypač į jo 6 straipsnio 2 dalį,
   atsižvelgdama į 2013 m. birželio 21 d. Komisijos įgyvendinimo reglamentą (ES) Nr. 593/2013, kuriuo skiriamos aukštos kokybės šviežios, atšaldytos ir užšaldytos galvijienos bei užšaldytos buivolienos tarifinės kvotos ir numatomas jų administravimas (5), ypač į jo 7 straipsnio 2 dalį,
   kadangi:

               (1)

               Reglamento (EB) Nr. 1439/95 I priede pateiktas eksportuojančių šalių institucijų, įgaliotų išduoti kilmės dokumentus, sąrašas;

               (2)

               Reglamento (EB) Nr. 748/2008 III priede pateiktas autentiškumo sertifikatus įgaliotų išduoti Argentinos institucijų sąrašas;

               (3)

               Įgyvendinimo reglamento (ES) Nr. 593/2013 III priede pateiktas šalių eksportuotojų autentiškumo sertifikatus išduoti įgaliotų institucijų sąrašas;

               (4)

               Argentina pranešė Komisijai, kad Žemės ūkio ministerija yra naujoji institucija, nuo 2017 m. birželio 26 d. įgaliota išduoti Argentinos kilmės jautienos, avienos ir ožkienos kilmės dokumentus ir autentiškumo sertifikatus. Todėl šis reglamentas turėtų būti taikomas nuo tos dienos;

               (5)

               todėl Reglamento (EB) Nr. 1439/95 I priedą, Reglamento (EB) Nr. 748/2008 III priedą ir Įgyvendinimo reglamento (ES) Nr. 593/2013 III priedą reikėtų atitinkamai iš dalies pakeisti;

               (6)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1439/95 I priedo 1 įrašas pakeičiamas taip:

                  „1.

                  Argentina: Ministerio de Agroindustria“.

   2 straipsnis
   Reglamento (EB) Nr. 748/2008 III priedas pakeičiamas taip:
   „
         III PRIEDAS

            Autentiškumo sertifikatus įgaliotų išduoti Argentinos institucijų sąrašas

         Argentina: Ministerio de Agroindustria:
         išduoda plonosios diafragmos, kurios kilmės šalis yra Argentina, kaip nurodyta 1 straipsnio 3 dalies a punkte, sertifikatus.
      “
   3 straipsnis
   Įgyvendinimo reglamento (ES) Nr. 593/2013 III priedo pirma įtrauka pakeičiama taip:

               „—

               MINISTERIO DE AGROINDUSTRIA
               išduoda mėsos, kurios kilmės šalis yra Argentina ir kuri:

                           a)

                           atitinka 1 straipsnio 1 dalies c punkte pateiktą apibrėžtį;

                           b)

                           atitinka 2 straipsnio a punkte pateiktą apibrėžtį, sertifikatus.“

         4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. birželio 26 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 16 d.

            Komisijos vardu

            Pirmininkas

         Jean-Claude JUNCKER

      (1)  OL L 146, 1996 6 20, p. 1.

      (2)  OL L 347, 2013 12 20, p. 671.

      (3)  OL L 143, 1995 6 27, p. 7.

      (4)  OL L 202, 2008 7 31, p. 28.

      (5)  OL L 170, 2013 6 22, p. 32.


title: 2017 m. rugpjūčio 11 d. Komisijos įgyvendinimo reglamentas (ES) 2017/1469, kuriuo nustatomas standartinis draudimo produkto informacinio dokumento pateikimo formatas (Tekstas svarbus EEE. )

text:
12.8.2017

               LT

               Europos Sąjungos oficialusis leidinys

               L 209/19

         KOMISIJOS ĮGYVENDINIMO REGLAMENTAS (ES) 2017/1469
   2017 m. rugpjūčio 11 d.
   kuriuo nustatomas standartinis draudimo produkto informacinio dokumento pateikimo formatas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. sausio 20 d. Europos Parlamento ir Tarybos direktyvą (ES) 2016/97 dėl draudimo produktų platinimo (1), ypač į jos 20 straipsnio 9 dalį,
   kadangi:

               (1)

               pagal Direktyvą (ES) 2016/97 reikalaujama, kad Europos Parlamento ir Tarybos direktyvos 2009/138/EB (2) I priede išvardyti ne gyvybės draudimo produktų kūrėjai parengtų standartinį draudimo produkto informacinį dokumentą, kuriuo klientui suteiktų reikiamą informaciją apie Direktyvos 2009/138/EB I priede išvardytus ne gyvybės draudimo produktus, kad tas klientas galėtų priimti informacija pagrįstą sprendimą;

               (2)

               Direktyvos (ES) 2016/97 20 straipsnio 8 dalyje tiksliai nurodoma, kokia informacija turėtų būti pateikiama draudimo produkto informaciniame dokumente;

               (3)

               kad klientams produkto informaciją būtų lengva skaityti, suprasti ir palyginti, pateikiant Direktyvos (ES) 2016/97 20 straipsnio 8 dalyje nurodytą informaciją tos direktyvos 20 straipsnio 5 dalyje nurodytame standartiniame draudimo produkto informaciniame dokumente reikėtų naudoti bendrą dizainą, struktūrą ir formatą, be kita ko, piktogramas arba simbolius. Taip pat prieš informaciją apie papildomus produktus ir pasirenkamąjį draudimą, jeigu tokių yra, neturėtų būti įrašomos varnelės, kryželiai ar šauktukai, o informacija, įtrauktina į draudimo produkto informacinį dokumentą, paprastai turėtų būti išdėstyta ant abiejų A4 formato popieriaus lapo pusių, tačiau bet kokiu atveju puslapių skaičius neturėtų viršyti trijų A4 formato puslapių;

               (4)

               šis reglamentas grindžiamas Europos draudimo ir profesinių pensijų institucijos (EIOPA) Komisijai pateiktais techninių įgyvendinimo standartų projektais;

               (5)

               pagal Direktyvos (ES) 2016/97 20 straipsnio 9 dalį dėl standartinio draudimo produkto informacinio dokumento EIOPA atliko vartotojų tyrimą ir pasikonsultavo su nacionalinėmis institucijomis. Dėl techninių įgyvendinimo standartų projektų, kuriais pagrįstas šis reglamentas, EIOPA taip pat surengė atviras viešas konsultacijas, išnagrinėjo galimas susijusias sąnaudas ir naudą ir paprašė Draudimo ir perdraudimo suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1094/2010 (3) 37 straipsnį, pateikti savo nuomonę;

         PRIĖMĖ ŠĮ REGLAMENTĄ:
   1 straipsnis
   Kūrėjo pavadinimas ir bendrovės logotipas
   1.   Ne gyvybės draudimo produktų kūrėjo pavadinimas, valstybė narė, kurioje kūrėjas registruotas, jo reguliavimo statusas ir prireikus jo leidimo numeris nurodomi iš karto po pavadinimo „draudimo produkto informacinis dokumentas“ pirmojo puslapio viršuje.
   2.   Kūrėjas gali savo bendrovės logotipą pateikti dešinėje pusėje nuo pavadinimo.
   2 straipsnis
   Nuoroda į išsamią ikisutartinę ir su sutartimi susijusią informaciją
   Draudimo produkto informaciniame dokumente aiškiai nurodoma, kad išsami ikisutartinė ir su sutartimi susijusi informacija apie ne gyvybės draudimo produktą klientui pateikiama kituose dokumentuose. Tai nurodoma iš karto po ne gyvybės draudimo produkto kūrėjo pavadinimo.
   3 straipsnis
   Ilgis
   Atspausdintas draudimo produkto informacinis dokumentas telpa ant abiejų A4 formato lapo pusių. Išimtiniais atvejais, jeigu reikia daugiau vietos, atspausdintas draudimo produkto informacinis dokumentas gali būti ne ilgesnis kaip trijų A4 formato puslapių. Kai kūrėjas naudoja tris A4 formato puslapius, kompetentingos institucijos prašymu jis turi įrodyti, kad reikėjo daugiau vietos.
   4 straipsnis
   Turinio pateikimas ir tvarka
   1.   Direktyvos (ES) 2016/97 20 straipsnio 8 dalyje išvardyta draudimo produkto informacinio dokumento informacija pateikiama atskiruose skirsniuose ir laikantis tokios struktūros, išdėstymo, antraščių ir eilės tvarkos, kaip nurodyta standartiniame pateikimo formate šio reglamento priede, naudojant šrifto dydį, kuris yra ne mažesnis kaip 1,2 mm.
   2.   Skirsnių ilgis gali skirtis priklausomai nuo informacijos, kuri turi būti įtraukta į kiekvieną skirsnį. Prieš informaciją apie papildomus produktus ir pasirenkamąjį draudimą varnelės, kryželiai ar šauktukai neįrašomi.
   3.   Jeigu draudimo produkto informacinis dokumentas pateikiamas naudojant kitą nei popierius patvariąją laikmeną, išdėstymo sudedamųjų dalių dydį galima keisti, jeigu išsaugomas standartinio pateikimo formato išdėstymas, antraštės ir eilės tvarka, taip pat santykinė skirtingų elementų svarba ir dydis.
   4.   Jeigu kitos nei popierius patvariosios laikmenos matmenys yra tokie, kad išdėstymas dviem skiltimis neįmanomas, informacija gali būti pateikiama vienoje skiltyje, su sąlyga, kad skirsnių eilės tvarka yra tokia:

               a)

               „Kokia šio draudimo rūšis?“

               b)

               „Kam taikoma draudimo apsauga?“

               c)

               „Kam netaikoma draudimo apsauga?“

               d)

               „Ar yra kokių nors draudimo apsaugos apribojimų?“

               e)

               „Kur man taikoma draudimo apsauga?“

               f)

               „Kokios mano pareigos?“

               g)

               „Kada ir kaip moku?“

               h)

               „Kada įsigalioja ir baigiasi draudimo apsauga?“

               i)

               „Kaip galiu nutraukti sutartį?“

         5.   Skaitmeninių priemonių, įskaitant lygmenis ir iškylančiuosius langus, naudojimas leidžiamas, jeigu visa Direktyvos (ES) 2016/97 20 straipsnio 8 dalyje nurodyta informacija pateikiama pagrindinėje draudimo produkto informacinio dokumento dalyje ir jeigu tokių priemonių naudojimas neatitraukia kliento dėmesio nuo pagrindinio dokumento turinio.
   Naudojant lygmenis ir iškylančiuosius langus pateikiamoje informacijoje nėra rinkodaros ar reklaminės medžiagos.
   5 straipsnis
   Aiški kalba
   Draudimo produkto informacinis dokumentas parengiamas aiškia kalba, kuri klientui padeda suprasti to dokumento turinį, daugiausia dėmesio skiriant pagrindinei informacijai, kurios klientui reikia informacija pagrįstam sprendimui priimti. Vengiama žargono.
   6 straipsnis
   Antraštės ir po jomis pateikiama informacija
   1.   Draudimo produkto informacinio dokumento skirsniai turi šias antraštes ir po jomis pateikiama ši informacija:

               a)

               informacija apie draudimo rūšį, kaip nurodyta Direktyvos (ES) 2016/97 20 straipsnio 8 dalies a punkte, įrašoma po antrašte „Kokia šio draudimo rūšis?“ dokumento viršutinėje dalyje;

               b)

               informacija apie pagrindinę draudžiamą riziką, kaip nurodyta Direktyvos (ES) 2016/97 20 straipsnio 8 dalies b punkte, įrašoma po antrašte „Kam taikoma draudimo apsauga?“ Prieš kiekvieną šiame skirsnyje nurodytą informaciją įrašomas žalias varnelės simbolis;

               c)

               informacija apie draudimo sumą, kaip nurodyta Direktyvos (ES) 2016/97 20 straipsnio 8 dalies b punkte, įrašoma po antrašte „Kam taikoma draudimo apsauga?“;

               d)

               informacija apie geografinę taikymo sritį, jei taikytina, kaip nurodyta Direktyvos (ES) 2016/97 20 straipsnio 8 dalies b punkte, įrašoma po antrašte „Kur man taikoma draudimo apsauga?“ Prieš kiekvieną šiame skirsnyje nurodytą informaciją įrašomas mėlynas varnelės simbolis;

               e)

               informacija apie nedraudžiamos rizikos santrauką, kaip nurodyta Direktyvos (ES) 2016/97 20 straipsnio 8 dalies b punkte, įrašoma po antrašte „Kam netaikoma draudimo apsauga?“. Prieš kiekvieną šiame skirsnyje nurodytą informaciją įrašomas raudonas kryželio („X“) simbolis;

               f)

               informacija apie pagrindines išimtis, kaip nurodyta Direktyvos (ES) 2016/97 20 straipsnio 8 dalies d punkte, įrašoma po antrašte „Ar yra kokių nors draudimo apsaugos apribojimų?“ Prieš kiekvieną šiame skirsnyje nurodytą informaciją įrašomas oranžinis šauktuko simbolis;

               g)

               informacija apie susijusias pareigas, kaip nurodyta Direktyvos (ES) 2016/97 20 straipsnio 8 dalies e, f ir g punktuose, įrašoma po antrašte „Kokios mano pareigos?“;

               h)

               informacija apie draudimo įmokų mokėjimo būdus ir mokėjimų trukmę, kaip nurodyta Direktyvos (ES) 2016/97 20 straipsnio 8 dalies c punkte, įrašoma po antrašte „Kada ir kaip moku?“;

               i)

               informacija apie sutarties galiojimo laikotarpį, kaip nurodyta Direktyvos (ES) 2016/97 20 straipsnio 8 dalies h punkte, įrašoma po antrašte „Kada įsigalioja ir baigiasi draudimo apsauga?“;

               j)

               informacija apie sutarties nutraukimo būdus, kaip nurodyta Direktyvos (ES) 2016/97 20 straipsnio 8 dalies i punkte, įrašoma po antrašte „Kaip galiu nutraukti sutartį?“

         2.   Prireikus leidžiama naudoti paantraštes.
   7 straipsnis
   Piktogramų naudojimas
   1.   Kiekvienas skirsnis papildomai žymimas piktograma, kuri vaizdžiai išreiškia atitinkamo skirsnio antraštės turinį:

               a)

               informacija apie pagrindinę draudžiamą riziką, kaip nurodyta Direktyvos (ES) 2016/97 20 straipsnio 8 dalies b punkte, žymima lietsargio piktograma, kuri yra balta žaliame fone arba žalia baltame fone;

               b)

               informacija apie geografinę taikymo sritį, kaip nurodyta Direktyvos (ES) 2016/97 20 straipsnio 8 dalies b punkte, žymima gaublio piktograma, kuri yra balta mėlyname fone arba mėlyna baltame fone;

               c)

               informacija apie nedraudžiamą riziką, kaip nurodyta Direktyvos (ES) 2016/97 20 straipsnio 8 dalies b punkte, žymima trikampyje vaizduojamo X simbolio piktograma, kuri yra balta raudoname fone arba raudona baltame fone;

               d)

               informacija apie pagrindines išimtis, kaip nurodyta Direktyvos (ES) 2016/97 20 straipsnio 8 dalies d punkte, žymima trikampyje vaizduojamo šauktuko simboliu („!“), kuris yra baltas oranžiniame fone arba oranžinis baltame fone;

               e)

               informacija apie pareigas pradėjus vykdyti sutartį, sutarties galiojimo laikotarpiu ir tuo atveju, kai pateikiamas reikalavimas išmokėti draudimo išmoką, kaip nurodyta Direktyvos (ES) 2016/97 20 straipsnio 8 dalies e, f ir g punktuose, žymima rankų paspaudimo piktograma, kuri yra balta žaliame fone arba žalia baltame fone;

               f)

               informacija apie mokėjimo būdus ir trukmę, kaip nurodyta Direktyvos (ES) 2016/97 20 straipsnio 8 dalies c punkte, žymima monetų piktograma, kuri yra balta geltoname fone arba geltona baltame fone;

               g)

               informacija apie sutarties galiojimo laikotarpį, kaip nurodyta Direktyvos (ES) 2016/97 20 straipsnio 8 dalies h punkte, žymima smėlio laikrodžio piktograma, kuri yra balta mėlyname fone arba mėlyna baltame fone;

               h)

               informacija apie sutarties nutraukimo būdus, kaip nurodyta Direktyvos (ES) 2016/97 20 straipsnio 8 dalies i punkte, žymima delno ant skydo piktograma, kuri yra balta juodame fone arba juoda baltame fone.

         2.   Visos piktogramos išdėstomos pagal priede pateiktą standartinį pateikimo formatą.
   3.   1 ir 2 dalyse nurodytos piktogramos gali būti pateikiamos nespalvotos, kai draudimo produkto informacinis dokumentas išspausdinamas nespalvotas arba padaroma nespalvota jo fotokopija.
   8 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 11 d.

            Komisijos vardu

            Pirmininkas

         Jean-Claude JUNCKER

      (1)  OL L 26, 2016 2 2, p. 19.

      (2)  2009 m. lapkričio 25 d. Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 335, 2009 12 17, p. 1).

      (3)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

      PRIEDAS


title: 2011 m. liepos 12 d. Komisijos įgyvendinimo reglamentas (ES) Nr. 670/2011, kuriuo iš dalies keičiamas Reglamentas (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu

text:
13.7.2011

               LT

               Europos Sąjungos oficialusis leidinys

               L 183/6

         KOMISIJOS ĮGYVENDINIMO REGLAMENTAS (ES) Nr. 670/2011
   2011 m. liepos 12 d.
   kuriuo iš dalies keičiamas Reglamentas (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 121 straipsnio pirmos pastraipos k, l ir m punktus ir 203b straipsnį kartu su 4 straipsniu,
   kadangi:

               (1)

               2009 m. rugpjūčio 31 d. Komisijos reglamentu (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (2), nustatytos bendrosios taisyklės, pagal kurias kompetentingos valstybių narių institucijos Komisijai teikia informaciją ir dokumentus. Tose taisyklėse visų pirma nustatytas valstybių narių įpareigojimas naudoti Komisijos nurodytas informacines sistemas ir valdžios institucijoms arba individualiems vartotojams, kurie įgalioti siųsti pranešimus, suteiktų prieigos teisių tvirtinimas. Be to, tame reglamente nustatyti bendrieji informacinėms sistemoms taikomi principai, kuriais užtikrinamas dokumentų autentiškumas, vientisumas ir tinkamumas naudoti ateityje ir numatyta asmens duomenų apsauga;

               (2)

               Komisija savo vidaus darbo procedūroms ir ryšiams su valdžios institucijomis, administruojančiomis kilmės vietos nuorodas, geografines nuorodas ir tradicinius terminus pagal Reglamento (EB) Nr. 1234/2007 II antraštinės dalies I skyriaus Ia skirsnį, sukūrė informacinę sistemą, kurią naudoja pagal Reglamentą (EB) Nr. 1234/2007 ir 2009 m. liepos 14 d. Komisijos reglamentą (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu (3) reikalaujamiems dokumentams tvarkyti ir procedūroms atlikti elektroniniu būdu, kai tai susiję su kompetentingomis valstybių narių ir trečiųjų valstybių institucijomis, su atstovaujančiomis profesinėmis organizacijomis, taip pat su interesą remiantis šiuo reglamentu veikti turinčiais fiziniais ar juridiniais asmenimis;

               (3)

               manoma, kad naudojantis šia sistema galima, remiantis Reglamentu (EB) Nr. 792/2009 arba mutatis mutandis taikant jame nustatytus principus, perduoti tam tikrus Reglamente (EB) Nr. 607/2009 numatytus pranešimus, ypač susijusius su kilmės vietos nuorodoms, geografinėms nuorodoms ir tradiciniams terminams taikoma tvarka, atitinkamų pavadinimų duomenų bazėmis ir tokių pavadinimų apsaugai numatytais registrais;

               (4)

               be to, kadangi Komisija jau turi sukurtų informacinių sistemų duomenims apie valdžios institucijas ir įstaigas, kompetentingas vykdyti su BŽŪP susijusią kontrolę, perduoti, jomis galima pasinaudoti įgyvendinant konkrečius šios srities tikslus, susijusius su kilmės vietos nuorodomis, geografinėmis nuorodomis ir tradiciniais terminais. Reikėtų šias sistemas taikyti perduodant duomenis apie valdžios institucijas, atsakingas už pavadinimų apsaugos paraiškų nagrinėjimą valstybių narių ar trečiųjų valstybių lygiu, ir valdžios institucijas, atsakingas už vynų, kuriems nesuteikta saugoma kilmės vietos nuoroda ar geografinė nuoroda, sertifikavimą;

               (5)

               siekiant veiksmingo administravimo ir atsižvelgiant į patirtį, įgytą naudojant Komisijos sukurtas informacines sistemas, remiantis Reglamentu (EB) Nr. 792/2009 reikėtų pranešimus supaprastinti ir pagerinti pagal Reglamentą (EB) Nr. 607/2009 reikalaujamų duomenų valdymą ir pateikimą. Todėl, siekiant suteikti galimybę valstybių narių kompetentingoms institucijoms susipažinti,, su nacionaliniu lygmeniu pagal Reglamento (EB) Nr. 1234/2007 118z straipsnio 2 dalį ir 120a straipsnį taikomais įstatymais, reglamentais ar administracinėmis nuostatomis, taip pat supaprastinti ir palengvinti patikrinimus ir valstybių narių bendradarbiavimą, numatytus Komisijos reglamente (EB) Nr. 555/2008 (4), reikėtų valstybių narių paprašyti Komisijai pateikti tam tikrus duomenis, kurie turi konkrečios svarbos sertifikuojant produktus, ir numatyti, kad Komisija tokius duomenis pateiktų kompetentingoms institucijoms ir visuomenei, jei tie duomenys yra naudingi vartotojams;

               (6)

               be to, siekiant aiškumo ir norint sumažinti administracinę naštą, reikėtų nustatyti, koks turi būti tam tikrų Reglamentu (EB) Nr. 607/2009 numatytų pranešimų turinys ir supaprastinti tvarką;

               (7)

               iškyla sunkumų interpretuojant pereinamojo laikotarpio priemonių, priimtų, kad būtų lengviau pereiti nuo Tarybos reglamentų (EB) Nr. 1493/1999 (5) ir (EB) Nr. 479/2008 (6) nuostatų taikymo prie Reglamento (EB) Nr. 1234/2007 nuostatų taikymo, aspektus, susijusius su galiojančių procedūrų taikymo sritimi ir laikotarpiu. Taip pat reikėtų patikslinti Reglamento (EB) Nr. 1234/2007 118s straipsnio kartu su 118q straipsniu nuostatų dėl pakeitimų pobūdžio, referencinių laikotarpių ir pereinamojo laikotarpio trukmės taikymo sritį;

               (8)

               todėl Reglamentas (EB) Nr. 607/2009 turėtų būti atitinkamai iš dalies pakeistas;

               (9)

               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 607/2009 iš dalies keičiamas taip:

               1)

               3 straipsnis pakeičiamas taip:
               „3 straipsnis
               Paraiška dėl apsaugos
               Paraišką dėl kilmės vietos nuorodos ar geografinės nuorodos apsaugos sudaro Reglamento (EB) Nr. 1234/2007 118c ir 118d straipsniuose reikalaujami dokumentai, produkto specifikacija ir bendrasis dokumentas.
               Paraiška ir bendrasis dokumentas Komisijai pateikiami remiantis šio reglamento 70a straipsnio 1 dalimi.“

               2)

               9 straipsnis pakeičiamas taip:
               „9 straipsnis
               Paraiškos pateikimas
               1.   Paraiškos pateikimo Komisijai data yra ta diena, kurią Komisija paraišką gauna.
               2.   Komisija valstybės narės ar trečiosios valstybės kompetentingoms institucijoms ar trečiojoje valstybėje įsisteigusiam pareiškėjui patvirtina paraiškos gavimą ir paraiškai priskiria bylos numerį.
               Gavimo patvirtinime nurodoma bent jau:

                           a)

                           bylos numeris;

                           b)

                           registruotinas pavadinimas;

                           c)

                           paraiškos gavimo data.“

               3)

               11 straipsnis pakeičiamas taip:
               „11 straipsnis
               Paraiškos priimtinumas
               1.   Paraiška laikoma priimtina, jei tinkamai užpildytas bendrasis dokumentas ir pridėti pagalbiniai dokumentai. Bendrasis dokumentas laikomas tinkamai užpildytu, jei užpildyti visi privalomi punktai, pateikti 70a straipsnyje minimose informacinėse sistemose.
               Tokiu atveju paraiška laikoma priimtina jos gavimo Komisijoje dieną. Apie tai pranešama pareiškėjui.
               Ši data paskelbiama visuomenei.
               2.   Jei paraiška neužpildyta arba užpildyta tik iš dalies, jei 1 dalyje nurodyti pagalbiniai dokumentai nepateikti kartu su paraiška arba jei kai kurių pagalbinių dokumentų trūksta, paraiška laikoma nepriimtina.
               3.   Jei paraiška nepriimtina, valstybės narės ar trečiosios valstybės kompetentingoms institucijoms ar trečiojoje valstybėje įsisteigusiam pareiškėjui pranešamos priežastys, dėl kurių paraiška laikoma nepriimtina, ir nurodoma, kad jie turi pateikti naują tinkamai užpildytą paraišką.“

               4)

               12 straipsnio 1 dalis pakeičiama taip:
               „1.   Jei priimtina paraiška neatitinka Reglamento (EB) Nr. 1234/2007 118b ir 118c straipsniuose nustatytų reikalavimų, Komisija informuoja valstybės narės arba trečiosios valstybės valdžios institucijas arba trečiojoje valstybėje įsisteigusį pareiškėją apie atmetimo priežastis ir nustato paraiškos atsiėmimo ar pakeitimo arba pastabų pateikimo terminą, kuris negali būti trumpesnis nei du mėnesiai.“

               5)

               14 straipsnis pakeičiamas taip:
               „14 straipsnis
               Prieštaravimų pateikimas pagal Bendrijos procedūrą
               1.   Reglamento (EB) Nr. 1234/2007 118h straipsnyje minimi prieštaravimai perduodami pagal šio reglamento 70a straipsnio 1 dalį. Prieštaravimo pateikimo Komisijai data yra ta diena, kurią Komisija prieštaravimą gauna. Apie šią datą informuojamos valdžios institucijos ir asmenys, kuriems šis reglamentas taikomas.
               2.   Komisija patvirtina prieštaravimo gavimą ir prieštaravimui priskiria bylos numerį.
               Gavimo patvirtinime nurodoma bent jau:

                           a)

                           bylos numeris;

                           b)

                           prieštaravimo gavimo data.“

               6)

               18 straipsnis pakeičiamas taip:
               „18 straipsnis
               Registras
               1.   Komisijos sudaro ir tvarko Saugomų kilmės vietos nuorodų ir saugomų geografinių nuorodų registrą (toliau – „registras“), kaip nustatyta Reglamento (EB) Nr. 1234/2007 118n straipsnyje. Jis sudaromas elektroninėje duomenų bazėje „E-Bacchus“ remiantis sprendimais, kuriais atitinkamiems pavadinimams suteikiama apsauga.
               2.   Patvirtinta kilmės vietos nuoroda arba geografinė nuoroda įtraukiama į registrą.
               Jei pavadinimai užregistruoti pagal Reglamento (EB) Nr. 1234/2007 118s straipsnio 1 dalį, Komisija į registrą įrašo šio straipsnio 3 dalyje numatytus duomenis.
               3.   Komisija į registrą įrašo šiuos duomenis:

                           a)

                           saugomą produkto pavadinimą;

                           b)

                           bylos numerį;

                           c)

                           tai, kad pavadinimas yra saugomas kaip geografinė nuoroda arba kilmės vietos nuoroda;

                           d)

                           kilmės valstybės (-ių) pavadinimą (-us);

                           e)

                           registracijos datą;

                           f)

                           nuorodą į pavadinimą saugantį teisinį dokumentą;

                           g)

                           nuorodą į bendrąjį dokumentą.

                     4.   Registras yra viešas.“

               7)

               20 straipsnio 1, 2 ir 3 dalys pakeičiamos taip:
               „1.   Produkto su saugoma kilmės vietos nuoroda arba saugoma geografine nuoroda specifikacijos, kurią pareiškėjas pateikė pagal Reglamento (EB) Nr. 1234/2007 118e straipsnį, pakeitimų patvirtinimo paraiška perduodama vadovaujantis šio reglamento 70a straipsnio 1 dalimi.
               2.   Produkto su saugoma kilmės vietos nuoroda arba saugoma geografine nuoroda specifikacijos pakeitimų patvirtinimo paraiška, numatyta Reglamento (EB) Nr. 1234/2007 118q straipsnio 1 dalyje, laikoma priimtina, jei Komisijai yra atsiųsta informacija, kurios reikalaujama pagal minėto reglamento 118c straipsnio 2 dalį, ir tinkamai užpildyta paraiška.
               3.   Taikant Reglamento (EB) Nr. 1234/2007 118q straipsnio 2 dalies pirmąjį sakinį, šio reglamento 9–18 straipsniai taikomi mutatis mutandis.“

               8)

               21 straipsnis pakeičiamas taip:
               „21 straipsnis
               Prašymo panaikinti pateikimas
               1.   Prašymas panaikinti, numatytas Reglamento (EB) Nr. 1234/2007 118r straipsnyje, perduodamas pagal šio reglamento 70a straipsnio 1 dalį. Prašymo panaikinti pateikimo Komisijai data yra ta diena, kurią Komisija prašymą gauna. Ši data paskelbiama visuomenei.
               2.   Komisija patvirtina prašymo gavimą ir prašymui priskiria bylos numerį.
               Gavimo patvirtinime nurodoma bent jau:

                           a)

                           bylos numeris;

                           b)

                           prašymo gavimo data.

                     3.   1 ir 2 dalys netaikomos, jei panaikinimą inicijavo Komisija.“

               9)

               22 straipsnis papildomas tokia 5 dalimi:
               „5.   3 dalyje nurodyti pranešimai Komisijai pateikiami remiantis 70a straipsnio 1 dalimi.“

               10)

               23 straipsnio 1 dalis papildoma šia nauja trečia pastraipa:
               „Pirmoje ir antroje pastraipose nurodyti pranešimai Komisijai pateikiami remiantis 70a straipsnio 1 dalimi.“

               11)

               28 straipsnio 1 dalies antra pastraipa pakeičiama taip:
               „Prašymas perduodamas remiantis 70a straipsnio 1 dalimi. Pakeitimo prašymo pateikimo Komisijai data yra ta diena, kurią Komisija prašymą gauna.“

               12)

               30 straipsnis pakeičiamas taip:
               „30 straipsnis
               Apsaugos paraiška
               1.   Tradicinio termino apsaugos paraišką kompetentingos valstybių narių ar trečiųjų valstybių institucijos arba atstovaujančios profesinės organizacijos perduoda remdamosi 70a straipsnio 1 dalimi. Su paraiška pateikiami valstybės narės teisės aktai arba trečiosiose valstybėse vyno gamintojams taikomos taisyklės, kuriomis reglamentuojamas atitinkamas terminas, ir nuoroda į tokius teisės aktus ar taisykles.
               2.   Jeigu paraišką teikia trečiojoje valstybėje įsisteigusi atstovaujanti profesinė organizacija, pareiškėjas duomenis apie atstovaujančią profesinę organizaciją ir jos narius Komisijai perduoda remdamasis 70a straipsnio 1 dalimi. Komisija šią informaciją skelbia viešai.“

               13)

               33 straipsnis pakeičiamas taip:
               „33 straipsnis
               Paraiškos pateikimas
               1.   Paraiškos pateikimo Komisijai data yra ta diena, kurią Komisija paraišką gauna.
               2.   Komisija valstybės narės ar trečiosios valstybės valdžios institucijoms ar trečiojoje valstybėje įsisteigusiam pareiškėjui patvirtina paraiškos gavimą ir paraiškai paskiria bylos numerį.
               Gavimo patvirtinime nurodoma bent jau:

                           a)

                           bylos numeris;

                           b)

                           tradicinis terminas;

                           c)

                           paraiškos gavimo data.“

               14)

               34 straipsnis pakeičiamas taip:
               „34 straipsnis
               Priimtinumas
               1.   Paraiška laikoma priimtina, jei paraiškos forma tinkamai užpildyta ir kartu pateikiami pagal 30 straipsnio nuostatas reikalaujami dokumentai. Paraiškos forma laikoma tinkamai užpildyta, jei užpildyti visi privalomi punktai, pateikti 70a straipsnyje minimose informacinėse sistemose.
               Tokiu atveju paraiška laikoma priimtina jos gavimo Komisijoje dieną. Apie tai pranešama pareiškėjui.
               Ši data paskelbiama visuomenei.
               2.   Jei paraiškos forma neužpildyta arba užpildyta tik iš dalies, jei 1 dalyje nurodyti dokumentai nepateikti kartu su paraiška arba jei kai kurių dokumentų trūksta, paraiška laikoma nepriimtina.
               3.   Jei paraiška nepriimtina, valstybės narės ar trečiosios valstybės valdžios institucijoms ar trečiojoje valstybėje įsisteigusiam pareiškėjui pranešamos priežastys, dėl kurių paraiška laikoma nepriimtina ir nurodoma, kad jie turi pateikti naują tinkamai užpildytą paraišką.“

               15)

               37 straipsnio 2 ir 3 dalys pakeičiamos taip:
               „2.   Prieštaravimas pateikiamas remiantis 70a straipsnio 1 dalimi. Prieštaravimo pateikimo Komisijai data yra ta diena, kurią Komisija prieštaravimą gauna.
               3.   Komisija patvirtina prieštaravimo gavimą ir prieštaravimui priskiria bylos numerį.
               Gavimo patvirtinime nurodoma bent jau:

                           a)

                           bylos numeris;

                           b)

                           prieštaravimo gavimo data.“

               16)

               40 straipsnis pakeičiamas taip:
               „40 straipsnis
               Bendroji apsauga
               1.   Jei tradicinis terminas, kurį prašoma apsaugoti, atitinka Reglamento (EB) Nr. 1234/2007 118u straipsnio 1 dalyje ir šio reglamento 31 ir 35 straipsniuose nustatytas sąlygas ir neatmetamas remiantis šio reglamento 36, 38 ir 39 straipsniais, jis įtraukiamas į sąrašą ir į elektroninę duomenų bazę „E-Bacchus“ pagal Reglamento (EB) Nr. 1234/2007 118u straipsnio 2 dalį, remiantis duomenimis, pateiktais Komisijai pagal šio reglamento 70a straipsnio 1 dalį, nurodant:

                           a)

                           31 straipsnio 1 dalyje nurodytą kalbą;

                           b)

                           su tokia apsauga siejamą vynuogių produkto kategoriją arba kategorijas;

                           c)

                           nuorodą į valstybės narės ar trečiosios valstybės, kurioje atitinkamas tradicinis terminas apibrėžtas ir reglamentuotas, teisės aktus arba į taisykles, taikomas vyno gamintojams trečiosiose valstybėse, įskaitant ir tas, kurias parengė atstovaujančiosios profesinės organizacijos, jei trečiosiose šalyse tokių teisės aktų nėra;

                           d)

                           apibrėžties santrauką arba vartojimo sąlygas;

                           e)

                           kilmės valstybės (-ių) pavadinimą (-us);

                           f)

                           įtraukimo į elektroninę duomenų bazę „E-Bacchus“ datą.

                     2.   Į elektroninę duomenų bazę „E-Bacchus“ įtraukti tradiciniai terminai tik paraiškoje nurodyta kalba ir tik paraiškoje nurodytų kategorijų vynuogių produktų atveju, saugomi nuo:

                           a)

                           netinkamo naudojimo net jei prie jo pateikiami tokie žodžiai kaip „rūšis“, „tipas“, „metodas“, „pagamintas“, „imitacija“, „skonis“, „panašus“ ar kiti panašūs žodžiai;

                           b)

                           kitų melagingų ar klaidinančių nuorodų į produkto pobūdį, charakteristikas ar esmines produkto ypatybes, esančių ant vidinės ar išorinės pakuotės, reklaminėje medžiagoje arba su juo susijusiuose dokumentuose;

                           c)

                           kitų veiksmų, kuriais vartotojas gali būti suklaidintas, visų pirma sudarytas įspūdis, kad vynas atitinka saugomą tradicinį terminą.

                     3.   Į elektroninę duomenų bazę „E-Bacchus“ įtraukti tradiciniai terminai paskelbiami visuomenei.“

               17)

               42 straipsnio 1 dalies trečia pastraipa pakeičiama taip:
               „Užregistruotas saugomas homoniminis terminas vartojamas tik jei vėliau pradėtas saugoti homonimas ir į elektroninę duomenų bazę „E-Bacchus“ įtrauktas tradicinis terminas yra aiškiai skiriami, atsižvelgiant į būtinybę taikyti vienodas sąlygas suinteresuotiems gamintojams ir neklaidinti vartotojo.“

               18)

               45 straipsnis pakeičiamas taip:
               „45 straipsnis
               Prašymo panaikinti pateikimas
               1.   Tinkamai pagrįstą prašymą panaikinti Komisijai gali pateikti teisėtą interesą turinti valstybė narė, trečioji valstybė ar fizinis arba juridinis asmuo, remdamiesi 70a straipsnio 1 dalimi. Prašymo pateikimo Komisijai data yra ta diena, kurią Komisija prašymą gauna. Ši data paskelbiama visuomenei.
               2.   Komisija patvirtina prašymo gavimą ir prašymui priskiria bylos numerį.
               Gavimo patvirtinime nurodoma bent jau:

                           a)

                           bylos numeris;

                           b)

                           prašymo gavimo data.

                     3.   1 ir 2 dalys netaikomos, jei panaikinimą inicijavo Komisija.“

               19)

               47 straipsnio 5 dalis pakeičiama taip:
               „5.   Panaikinimui įsigaliojus susijusį pavadinimą Komisija išbraukia iš elektroninėje duomenų bazėje „E-Bacchus“ esančio sąrašo.“

               20)

               63 straipsnio 1 dalis pakeičiama taip:
               „1.   Valstybės narės paskiria kompetentingą instituciją ar institucijas, atsakingas už Reglamento (EB) Nr. 1234/2007 118z straipsnio 2 dalies a punkte minimą sertifikavimą pagal Europos Parlamento ir Tarybos reglamento (EB) Nr. 882/2004 4 straipsnyje nustatytus kriterijus (7).
               Remdamosi šio reglamento 70a straipsnio 1 dalimi, iki 2011 m. spalio 1 d. valstybės narės Komisijai pateikia šiuos duomenis ir galimus jų pakeitimus:

                           a)

                           šį straipsnį taikyti kompetentingos (-ų) institucijos (-ų) pavadinimą (-us), adresą (-us) ir informacinius punktus, įskaitant elektroninį (-ius) adresą (-us);

                           b)

                           esant reikalui – visų įgaliotų įstaigų, kurioms įgaliojimus suteikė šį straipsnį taikyti kompetentinga institucija, pavadinimus, adresus ir informacinius punktus, įskaitant elektroninius adresus;

                           c)

                           priemones, kurių imtasi šiam straipsniui įgyvendinti, jeigu jos yra svarbios Reglamente (EB) Nr. 555/2008 nurodytam valstybių narių bendradarbiavimui;

                           d)

                           vyninių vynuogių veisles, kurioms taikoma Reglamento (EB) Nr. 1234/2007 118z straipsnio 2 dalis ir 120a straipsnis.

                     Remdamasi valstybių narių pateikta informacija, Komisija sudaro ir tvarko kompetentingų įstaigų ir įgaliotų institucijų pavadinimų ir adresų sąrašą, taip pat leidžiamų naudoti vyninių vynuogių veislių sąrašą. Komisija su šiuo sąrašu supažindina visuomenę.

               21)

               V antraštinė dalyje įterpiami nauji 70a ir 70b straipsniai:
               „70a straipsnis
               Komisijos, valstybių narių, trečiųjų valstybių ir kitų ūkinės veiklos vykdytojų keitimosi pranešimais metodas
               1.   Kai daroma nuoroda į šią dalį, šiam reglamentui taikyti reikalingi dokumentai ir duomenys Komisijai pateikiami taip:

                           a)

                           valstybių narių kompetentingos institucijos naudoja Komisijos nurodytą informacinę sistemą, remdamosi Reglamento (EB) Nr. 792/2009 nuostatomis;

                           b)

                           kompetentingos trečiųjų valstybių institucijos arba atstovaujančios profesinės organizacijos, taip pat teisėtą interesą remiantis šiuo reglamentu veikti turintys fiziniai ar juridiniai asmenys dokumentus ir duomenis pateikia elektroniniu būdu, naudodami Komisijos nurodytus metodus ir formas, kuriuos galima rasti remiantis šio reglamento XVIII priede nurodytomis sąlygomis.
                           Tačiau galima naudoti ir popierines minėtas formas.
                           Už paraiškos pateikimą ir pranešimų turinį atsakingos atitinkamai trečiųjų valstybių įgaliotos kompetentingos institucijos, atstovaujančios profesinės organizacijos arba fiziniai ar juridiniai asmenys.

                     2.   Pranešimus ir informaciją valdžios institucijoms ir su šiuo reglamentu susijusiems asmenims, o esant reikalui – visuomenei, Komisija pateikia naudodama savo informacines sistemas.
               Valdžios institucijos ir su šiuo reglamentu susiję asmenys remdamiesi XIX priedu gali kreiptis į Komisiją, kad gautų informacijos apie prieigos prie informacinių sistemų, pranešimų ir informacijos pateikimo praktines taisykles.
               3.   Reglamento (EB) Nr. 792/2009 5 straipsnio 2 dalis ir 6, 7 ir 8 straipsniai 1 dalies b punkte ir 2 dalyje nurodytiems pranešimams ir informacijos pateikimui taikomi mutatis mutandis.
               4.   Taikant 1 dalies b punktą prieigos prie informacinių sistemų teises kompetentingoms trečiųjų valstybių institucijoms ir atstovaujančioms profesinėms organizacijoms, taip pat teisėtą interesą remiantis šiuo reglamentu veikti turintiems fiziniams ar juridiniams asmenims suteikia Komisijos darbuotojai, atsakingi už informacines sistemas.
               Už informacines sistemas atsakinga Komisijos tarnyba prieigos teises patvirtina remdamasi:

                           a)

                           pagal tarptautinius susitarimus Komisijos turimais ar Komisijai tokiais susitarimais remiantis perduotais duomenimis, susijusiais su trečiųjų valstybių įgaliotomis kompetentingomis institucijomis su jų informaciniais punktais ir elektroninio pašto adresais;

                           b)

                           oficialiu trečiosios valstybės prašymu, kuriame nurodomi duomenys, susiję su valdžios institucijomis, atsakingomis už 1 dalies b punkto taikymui reikalingų dokumentų ir duomenų perdavimą, bei atitinkamų valdžios institucijų informaciniai punktai ir elektroninio pašto adresai;

                           c)

                           savo tapatybės įrodymą, teisėto veikimo intereso patvirtinimą ir elektroninio pašto adresą pateikusių trečiojoje valstybėje įsisteigusių atstovaujančių profesinių organizacijų arba fizinių ar juridinių asmenų prašymu.

                     Prieigos teises patvirtinus, jas aktyvuoja už informacines sistemas atsakinga Komisijos tarnyba.
               70b straipsnis
               Duomenų apie institucijas, kompetentingas nagrinėti paraiškas nacionaliniu lygmeniu, perdavimas ir pateikimas
               1.   Remdamosi 70a straipsnio 1 dalimi, iki 2011 m. spalio 1 d. valstybės narės Komisijai perduoda institucijos (-ų), kompetentingos (-ų) taikyti Reglamento (EB) Nr. 1234/2007 118f straipsnio 2 dalį, pavadinimą (-us), adresą (-us), informacinius punktus su elektroninio pašto adresais; taip pat galimus pasikeitimus.
               2.   Komisija, remdamasi valstybių narių pagal 1 dalį ar trečiųjų valstybių pagal tarptautinius su ES sudarytus susitarimus perduotais duomenimis, sudaro ir atnaujina valstybių narių ar trečiųjų valstybių kompetentingų institucijų pavadinimų ir adresų sąrašą. Komisija su šiuo sąrašu supažindina visuomenę.“

               22)

               71 straipsnio 1 ir 2 dalys pakeičiamos taip:
               „71 straipsnis
               Pagal Reglamentą (EB) Nr. 1493/1999 saugomi vynų pavadinimai
               1.   Reglamento (EB) Nr. 1234/2007 118s straipsnio 2 dalyje nurodytus dokumentus (toliau – byla) ir šio reglamento 73 straipsnio 1 dalies c ir d punktuose bei 2 dalyje numatytus specifikacijos pakeitimus valstybės narės perduoda remdamosi šio reglamento 70a straipsnio 1 dalimi ir vadovaudamosi šiomis taisyklėmis ir šia tvarka:

                           a)

                           Komisija patvirtina bylos ar pakeitimo gavimą, kaip numatyta šio reglamento 9 straipsnyje;

                           b)

                           byla ar pakeitimas laikomi priimtinais jų gavimo Komisijoje dieną, laikantis šio reglamento 11 straipsnyje nustatytų sąlygų, ir su sąlyga, kad Komisija juos gavo ne vėliau kaip 2011 m. gruodžio 31 d.;

                           c)

                           Komisija patvirtina atitinkamos kilmės vietos nuorodos ar geografinės nuorodos su pakeitimais, jei tokių yra, įregistravimą registre remiantis šio reglamento 18 straipsniu ir jai priskiria bylos numerį;

                           d)

                           per šio reglamento 12 straipsnio 1 dalyje nustatytą laikotarpį Komisija patikrina bylos galiojimą, esant reikalui, atsižvelgdama į gautus pakeitimus.

                     2.   Sprendimą panaikinti kilmės vietos nuorodą ar geografinę nuorodą pagal Reglamento (EB) Nr. 1234/2007 118s straipsnio 4 dalį Komisija gali priimti priima remdamasi dokumentais, kuriuos ji gali turi remiantis to reglamento 118s straipsnio 2 dalimi.“

               23)

               73 straipsnis pakeičiamas taip:
               „73 straipsnis
               Pereinamojo laikotarpio nuostatos
               1.   Reglamento (EB) Nr. 1234/2007 118s straipsnyje nustatyta tvarka taikoma:

                           a)

                           visiems vynų pavadinimams, dėl kurių valstybėje narėje buvo pateikta kilmės vietos nuorodos ar geografinės nuorodos paraiška, tos valstybės narės patvirtinta iki 2009 m. rugpjūčio 1 d.;

                           b)

                           visiems vynų pavadinimams, dėl kurių valstybėje narėje buvo pateikta kilmės vietos nuorodos ar geografinės nuorodos paraiška, tos valstybės narės patvirtinta iki 2009 m. rugpjūčio 1 d. ir Komisijai perduota iki 2011 m. gruodžio 31 d.;

                           c)

                           bet kokiam specifikacijos pakeitimui, padarytam valstybėje narėje iki 2009 m. rugpjūčio 1 d. ir tos valstybės narės Komisijai perduotam iki 2011 m. gruodžio 31 d.;

                           d)

                           bet kokiam nereikšmingam specifikacijos pakeitimui, padarytam valstybėje narėje po 2009 m. rugpjūčio 1 d. ir tos valstybės narės Komisijai perduotam iki 2011 m. gruodžio 31 d.

                     2.   Specifikacijos pakeitimams, valstybėje narėje padarytiems po 2009 m. rugpjūčio 1 d. ir Komisijai perduotiems iki 2014 m. birželio 30 d., Reglamento (EB) Nr. 1234/2007 118q straipsnyje numatyta tvarka netaikoma, jei tais pakeitimais siekiama tik suderinti remiantis Reglamento (EB) Nr. 1234/2007 118s straipsnio 2 dalimi Komisijai perduotą specifikaciją su Reglamento (EB) Nr. 1234/2007 118c straipsniu ir su šiuo reglamentu.
               3.   Vynai, pateikti rinkai ar paženklinti iki 2010 m. gruodžio 31 d. ir atitinkantys susijusias nuostatas, galiojančias iki 2009 m. rugpjūčio 1 d., gali būti parduodami, kol baigiasi jų atsargos.“

               24)

               I–IX, XI ir XII priedai išbraukiami.

               25)

               Įtraukiami XVIII ir XIX priedai, esantys šio reglamento I ir II prieduose.

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Tačiau šio reglamento 1 straipsnio 20 punktas, susijęs su Reglamento (EB) Nr. 607/2009 63 straipsnio 1 dalimi, ir šio reglamento 1 straipsnio 21 punktas, susijęs su Reglamento (EB) Nr. 607/2009 70b straipsniu. taikomi nuo 2011 m. rugsėjo 1 d.
   Pranešimai, kuriuos nuo 2011 m. birželio 1 d. iki šio reglamento taikymo dienos savanoriškai atliko valstybių narių kompetentingos institucijos naudodamos Komisijos nurodytas informacines sistemas ir remdamosi Reglamentu (EB) Nr. 607/2009, iš dalies pakeistu šio reglamento 1 straipsniu, laikomi atliktais remiantis Reglamentu (EB) Nr. 607/2009 iki jo dalinio pakeitimo, padaryto šiuo reglamentu.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 12 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 228, 2009 9 1, p. 3.

      (3)  OL L 193, 2009 7 24, p. 60.

      (4)  OL L 170, 2008 6 30, p. 1.

      (5)  OL L 179, 1999 7 14, p. 1.

      (6)  OL L 148, 2008 6 6, p. 1.

      (7)  OL L 165, 2004 4 30, p. 1.“

      I PRIEDAS

            „XVIII PRIEDAS

               Prieiga prie 70a straipsnio 1 dalies b punkte nurodytų metodų ir elektroninių formų

            70a straipsnio 1 dalies b punkte nurodytus metodus ir elektronines formas galima rasti Komisijos informacinėse sistemose sukurtoje „E-Bacchus“ elektroninėje duomenų bazėje:
            http://ec.europa.eu/agriculture/markets/wine/e-bacchus/“

      II PRIEDAS

            „XIX PRIEDAS

               70a straipsnio 2 dalyje nurodytų pranešimų ir informacijos pateikimo praktinės taisyklės

            Kad gautų informacijos apie prieigos prie informacinių sistemų, pranešimų ir informacijos pateikimo praktines taisykles, valdžios institucijos ir su šiuo reglamentu susiję asmenys kreipiasi į Komisiją šiuo adresu:
            Funkcinė el. pašto dėžutė: AGRI-CONTACT-EBACCHUS@ec.europa.eu“


title: 2017 m. sausio 10 d. Komisijos įgyvendinimo reglamentas (ES) 2017/45, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
11.1.2017

               LT

               Europos Sąjungos oficialusis leidinys

               L 6/38

         KOMISIJOS ĮGYVENDINIMO REGLAMENTAS (ES) 2017/45
   2017 m. sausio 10 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 10 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.